अगर महाराष्ट्र में बनी Congress-NCP और शिवसेना की सरकार तो बुलेट ट्रेन परियोजना पर लग सकता है 'ब्रेक'  
गठबंधन में बुलेट ट्रेन परियोजन पर हुई चर्चा
नेताओं ने कहा महाराष्ट्र नहीं उठाएगा खर्च
बुलेट ट्रेन परियोजना पर हो सकता है फिर विवाद
वहीं कांग्रेस के एक वरिष्ठ नेता ने एनडीटीवी से कहा कि सरकार को इस परियोजना का पूरा खर्च वहन करना चाहिए. महाराष्ट्र इसमें कोई भी खर्च नहीं उठाएगा. नाम न बताने की शर्त पर कांग्रेस नेता ने कहा कि किसानों के कल्याण और कर्जमाफी के मुद्दे भी एजेंडे में हैं. वहीं इस मुद्दे पर एनसीपी के एक  नेता ने न्यूज एजेंसी आईएनएस से बातचीत में कहा कि मुंबई में तीनों पार्टियों के नेताओं की पहली बैठक में इस परियोजना पर भी चर्चा हुई है जिसमें बताया गया कि 1.08 लाख करोड़ की लागत वाली इस परियोजना में महाराष्ट्र 5,000 करोड़ रुपये का खर्च वहन करेगा. उन्होंने कहा, 'हम इस निष्कर्ष पर पहुंचे पर हैं कि एक बार सरकार बन जाने के बाद हम केंद्र को सूचित करेंगे कि महाराष्ट्र इस परियोजना पर खर्च करने के बजाए इतना ही पैसा लोगों के कल्याण में खर्च करेगा'